open-index/open-wikipedia-markdown huggingface dataset:
Սիրողը

**«Սիրողը»** (), ռեժիսոր Ջեյմս Հոուզի գեղարվեստական ֆիլմը, որը նկարահանվել է Գարի Սպինելիի սցենարով։ Ֆիլմի պրոդյուսերն են Դեն Ուիլսոնը և Հաթչ Փարքերը։  Դիստրիբյուտորը է դարձել 20th Century Studios ստուդիան։ Ֆիլմում գլխավոր դերերը կատարել են Ռամի Մալեքը, Ռեյչել Բրոսնահենը, Կատրինա Բալֆը, Լոուրենս Ֆիշբուրնը և Ջուլիանա Նիքոլսոնը: «Դիլետանտ» ֆիլմի ռիմեյքն է (1981):

Ֆիլմի պրեմիերան նախատեսված է 2025 թվականի ապրիլի 11-ին։

## Սյուժե
ԿՀՎ գործակալը կորցնում է իր կնոջը Լոնդոնում տեղի ունեցած ահաբեկչական հարձակման ժամանակ։ Նա հասկանում է, որ իր ղեկավարները չեն գործի հակասական ներքին առաջնահերթությունների պատճառով, և սկսում է շանտաժի ենթարկել գործակալությանը, որպեսզի նրանք սովորեցնեն իրեն և թույլ տան, որ ինքը գտնի մեղավորներին։

## Դերերում
* Ռամի Մալեք - Չարլզ Հելլեր
* Ադրիան Մարտինես - Կառլոս
* Ռեյչել Բրոսնահեն
* Կատրինա Բալֆ
* Լոուրենս Ֆիշբորն
* Հոլթ Մաքքելանի - ԿՀՎ փոխտնօրեն
* Ջուլիանա Նիքոլսոն
* Տակեհիրո Հիրա

## Արտադրություն
2023 թվականի փետրվարին հայտնի է դարձել, որ Հաթչ Փարքերը և Դեն Ուիլսոնը հանդես են գալու որպես 20th Century Studios կինոընկերության համար ապագա ֆիլմի պրոդյուսերներ։  Ֆիլմի ռեժիսոր է դարձել Ջեյմս Հոուսն, իսկ գլխավոր դերը կատարել է Ռամի Մալեքը։  Մալեքը դարձել է նաև նախագծի գործադիր պրոդյուսերներից մեկը։

2023 թվականի մայիսին ֆիլմի դերասանական կազմին միացել են Ադրիան Մարտինեսը, Ռեյչել Բրոսնահենը, Կատրինա Բալֆը, Լորենս Ֆիշբուրնը, Հոլթ Մաքքելանին և Ջուլիանա Նիկոլսոնը։ Ավելի ուշ Տակեհիրո Հիրան նույնպես միացել է դերասանական կազմին։

Նկարահանումները սկսվել են Լոնդոնում 2023 թվականի հունիսին և պետք է անցկացվեին Անգլիայի հարավ-արևելքում, ինչպես նաև Ֆրանսիայում և Թուրքիայում, սակայն հուլիսին նկարահանումները դադարեցվել էին 2023 թվականի SAG-AFTRA գործադուլի պատճառով։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2025 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆիլմեր վրեժի մասին
Կատեգորիա:Թուրքիայում նկարահանված ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր ԿՀՎ-ի մասին
Կատեգորիա:Ֆիլմեր ահաբեկչության մասին
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆրանսիայում նկարահանված ֆիլմեր
Նիկոլաս Ալբարասին

**Նիկոլաս Գաբրիել Ալբարասին Բասիլ** (,), ուրուգվայցի ֆուտբոլիստ, «Ռեալ Տոմայապո» ակումբի վինգեր։

## Ակումբային կարիերա
«Մոնտեվիդեո Ուոնդերերս» ակումբի սան է: 2010 թվականի նոյեմբերի 21-ին «Ռիվեր Փլեյթի» դեմ խաղում նորամուտն է նշել Ուրուգվայի ֆուտբոլի առաջնությունում։ 2012 թվականի նոյեմբերի 11-ին մայրաքաղաքային «Ռասինգի» դեմ խաղում խփել է առաջին գոլը «Ուոնդերերսի» կազմում։ 2013 թվականի սկզբին վարձավճարով տեղափոխվել է իտալական «Սպեցիա»։ Փետրվարի 16-ին «Սասուոլոյի» դեմ խաղում նորամուտն է նշել իտալական Սերիա B-ում։ 2014 թվականի սկզբին վերադարձել է «Ուոնդերերս», որտեղ օգնել է ակումբին զբաղեցնել երկրորդ տեղը առաջնությունում: 2015 թվականի սկզբին Լիբերտադորեսի գավաթի խաղարկությունում վենեսուելական «Սամորայի» դեմ խաղում խփել է երկու գոլ։

2015 թվականի ամռանը կրկին վարձավճարով տեղափոխվել է «Պենյարոլ»։ Օգոստոսի 22-ին «Էլ Տանկե Սիսլիի» դեմ խաղում նորամուտն է նշել նոր ակումբում։ Մարտի 6-ին «Սուդ Ամերիկայի» դեմ խաղում խփել է առաջին գոլը «Պենյարոլի» կազմում։ Ապրիլի 10-ին «Դանուբիոյի» դեմ խաղում դարձել է գոլի հեղինակ, որը դարձել է թիմի նոր մարզադաշտում խփած առաջին պաշտոնական գոլը։

## Միջազգային կարիերա
2015 թվականին դարձել է Կանադայի Պանամերիկյան խաղերի հաղթող։ Մրցաշարում մասնակցել է Տրինիդադ և Տոբագոյի, Պարագվայի, Բրազիլիայի և երկու անգամ Մեքսիկայի թիմերի դեմ խաղերին։ Տրինիդադցիների դեմ խաղում դարձել է գոլի հեղինակ:

## Նվաճումներ
* Ուրուգվայի չեմպիոն՝ 2015/16
* Պանամերիկյան խաղերի չեմպիոն՝ 2015

## Ծանոթագրություններ

## Արտաքին հղումներ
* BDFA profile

 
Կատեգորիա:Դեպորտիվո Կալիի ֆուտբոլիստներ
Կատեգորիա:Պենյարոլի ֆուտբոլիստներ
Կատեգորիա:Սպեցիայի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Խոսե Ախա

**Խոսե Մանուել Ախա Լիվչիչ** (, ),ուրուգվայցի ֆուտբոլիստ, «Սանտա Ֆե» ակումբի պաշտպան:

## Կենսագրություն
Ախան «Նասիոնալ» ակումբի սան է։ 2014 թվականի օգոստոսի 30-ին «էլ Տանկե Սիսլիի» դեմ խաղում նորամուտnւն է նշել Ուրուգվայի ֆուտբոլի առաջնությունում։ 2015 թվականին օգնել է թիմին հաղթել առաջնությունում։ 2016 թվականի սկզբին վարձավճարով տեղափոխվել է մայրաքաղաքային «Ռասինգ»։ Փետրվարի 7-ին «էլ Տանկե Սիսլիի» դեմ խաղում նորամուտն է նշել նոր թիմում։ Փետրվարի 27-ին «Սուդա Ամերիկայի» դեմ խաղում խփել է առաջին գոլը «Ռասինգի» կազմում։

2016 թվականի հուլիսի 21-ին վարձավճարով տեղափոխվել է ամերիկյան «Օռլանդո Սիթի»։ Օգոստոսի 14-ին «Չիկագո Ֆայրի» դեմ խաղում նորամուտն է նշել Ֆուտբոլի բարձրագույն լիգաում։ Դեկտեմբերի 16-ին «Օռլանդո Սիթիի» հետ կնքել է քառամյա պայմանագիր։

2018 թվականի փետրվարի 24-ին փոխանակվել է «Վանկուվեր Ուայթքեփսում» 125 հազար դոլարով նպատակային բաշխիչ միջոցներում, լրացուցիչ «Օռլանդոն» կստանար 100 հազար դոլար նպատակային բաշխիչ միջոցներում, եթե խաղացողը լիներ «Կեփսի» կազմում հաջորդ մրցաշրջանում։ Մարտի 17-ին կանադական ակումբի կազմում նորամուտն է նշել «Ատլանտա Յունայթեդի» դեմ խաղում։ Մայիսի 11-ին «Հյուսթոն Դինամոյի» դեմ խաղում խփել է առաջին գոլը Ֆուտբոլի բարձրագույն լիգայում։ 2018 թվականի մրցաշրջանի ավարտից հետո «Ուայթքեփսը» չի երկարաձգել պայմանագիրն Ախայի հետ։

2019 թվականի հունվարի 3-ին մեկ տարվա պայմանագիր է կնքել Չիլիի ֆուտբոլային առաջնության «Ունիոն Էսպանյոլ» ակումբի հետ։

2020 թվականի փետրվարի 14-ին վերադարձել է Ֆուտբոլի բարձրագուն լիգա՝ պայմանագիր կնքելով «Մինեսոտա Յունայթեդի» հետ։ Հուլիսի 12-ին «Մինեսոտա Յունայթեդի» կազմում նորամուտն է նշել *MLS is Back* մրցաշարի «Սպորտինգ Կանզաս Սիթիի» դեմ խաղում: Նոյեմբերի 4-ին «Մինեսոտա Յունայթեդի» կազմում առաջին գոլն է խփել «Չիկագո Ֆայրի» դեմ խաղում: 2020 թվականի մրցաշրջանի ավարտից հետո «Մինեսոտա Յունայթեդը» չի երկարաձգել պայմանագիրը Ախայի հետ։

2021 թվականի մարտի 2-ին վերադարձել է Չիլիի առաջնություն՝ միանալով «Սանտիագո Ուոնդերերսին»։

## Նվաճումներ
 **«Նասիոնալ»**

* Ուրուգվայի չեմպիոն՝ 2014/2015

## Ծանոթագրություններ

## Արտաքին հղումներ
* 
* 
* 

Կատեգորիա:Նասիոնալ Մոնտեվիդեոյի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Ռասինգ Ավելյանեդայի ֆուտբոլիստներ
Կատեգորիա:Սանտա Ֆեի ֆուտբոլիստներ
Կատեգորիա:Վանկուվեր Ուայթքեփսի ֆուտբոլիստներ
Կատեգորիա:Ֆուտբոլի պաշտպաններ
Իգոր Վույաչիչ

**Իգոր Վույաչիչ** (, ), չեռնոգորցի ֆուտբոլիստ, ռուսական «Ռուբին» ակումբի և Չեռնոգորիայի հավաքականի պաշտպան։

## Ակումբային կարիերա
[thumb|left|150px|Վույաչիչը [Չեռնոգորիայի ֆուտբոլի ազգային հավաքական|Չեռնոգորիայի հավաքականի կազմում]]
Պրոֆեսիոնալ կարիերան սկսել է «Զետա» ակումբում։ 2011 թվականի սեպտեմբերի 17-ին «Լովչենի» դեմ խաղում նորամուտն է նշել Չեռնոգորիայի առաջնությունում: Նոյեմբերի 26-ին «Բոկելի» դեմ խաղում խփել է առաջին գոլը «Զետայի» կազմում: 2013 թվականին տեղափոխվել է սերբական «Վոյվոդինա» ակումբ։ Մայիսի 12-ին «Նովի Պազարի» դեմ խաղում նորամուտն է նշել սերբական Սուպերլիգայում: 2014 թվականին տեղափոխվել է լեհական «Վիդզև», սակայն հանդես է եկել միայն պահեստայինների կազմում:

2014 թվականի ամռանը վերադարձել է հայրենիք՝ դառնալով «Մոգրենի» խաղացող։ Օգոստոսի 23-ին իր նախկին ակումբի դեմ խաղում Իգորը նորամուտն է նշել նոր թիմում: 2015 թվականի սկզբին վերադարձել է «Զետա», որի կազմում հանդես է եկել չորս մրցաշրջան։ 

2019 թվականին տեղափոխվել է Բելգրադի «Պարտիզան»։ Նորամուտն է նշել սեպտեմբերի 25-ին «Յավորի» դեմ խաղում: 2021 թվականի փետրվարի 21-ին «Ռադնիկի» դեմ խաղում խփել է առաջին գոլը «Պարտիզանի» կազմում: 2023 թվականի ամռանը տեղափոխվել է Կազանի «Ռուբին»։ Տրանսֆերի արժեքը կազմել է 1 միլիոն եվրո։ Հուլիսի 22-ին Մոսկվայի «Լոկոմոտիվի» դեմ խաղում նորամուտն է նշել ՌՊԼ-ում:

## Կարիերա հավաքականում
2019 թվականի հունիսի 7-ին Կոսովոյի հավաքականի դեմ Եվրոպայի 2020 թվականի առաջնության ընտրական խաղում նորամուտն է նշել Չեռնոգորիայի հավաքականի կազմում:

## Ծանոթագրություններ

 
Կատեգորիա:Չեռնոգորացի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Քրիստոֆեր Բրինի

**Քրիստոֆեր Թոմաս Բրինի** (, ), ամերիկացի դերասան։ Առավել հայտնի է «Amazon Prime Video»-ի «Ամառը, երբ ես դարձա գեղեցիկ» (2022–այժմ) պատանեկան հեռուստասերիալում և «Ստոր աղջիկներ» (2024) մյուզիքլում կատարած դերերով։

## Վաղ կյանք և կրթություն
Բրինին ծնվել է Հարթֆորդում, Կոնեկտիկուտ։ Ծնողները դերասաններ են, որոնք ծանոթացել էին Նյու Յորքում։ Ունի մեկ քույր։

Հաճախել է «Ուոթերիբերիի գեղարվեստական դպրոց և 2015 թվականին մասնակցել է Ուեսլեյան համալսարանի հինգշաբաթյա ինտենսիվ թատերական ծրագրին։ 2016 թվականին տեղափոխվել է Նյու Յորք՝ Փեյսի համալսարանում սովորելու համար։ 2020 թվականին ստացել է դերասանական վարպետության բակալավրի կոչում։ Ուսանելու տարիներին աշխատել է Մանհեթենի Ներքին Իսթ-Սայդում գտնվող «Trader Joe's»-ում։

## Կարիերա
2021 թվականին այն ժամանակ ոչ հանրահայտ Բրինին նկարահանվել է *«Դալիլենդ»* կենսագրական ֆիլմում, որի ռեժիսորը եղել է Մերի Հարրոնը։ Նա լսումների ժապավենը ուղարկել է «Ամառը, երբ ես դարձա գեղեցիկ» հեռուստասերիալի համար՝ նախքան *Դալիլենդի* արտադրությունը սկսելը։

2023 թվականին Բրինին և հեռուստասերիալում նրա խաղընկերները՝ Լոլա Թունգը և Գևին Կազալեգոն ներկայացել են «MTV Movie & TV Awards» մրցանակաբաշխությանը։

2024 թվականին Բրինին կատարել էէ Ահարոն Սամուելսի դերը Paramount Pictures-ի «Ստոր աղջիկներ» երաժշտական ֆիլմում։ Ի սկզբանե նա մերժել է դերը, երբ նրանից պահանջեցին երգել, բայց ի վերջո ընդունեց այն և ֆիլմի երաժշտական հատվածները հեռացվեցին։

## Անձնական կյանք
2021 թվականի հունիսից Բրինին հարաբերությունների մեջ է Իզաբել Մաչադոյի հետ։ Երկուսն էլ հանդիպել են Փեյսի համալսարանում որպես դերասանական արվեստի ուսանողներ։

## Ֆիլմագրություն
### Ֆիլմ

### Հեռուստատեսություն

### Աուդիոգրքեր

## Ծանոթագրություններ


## Արտաքին հղումներ
* 

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Աուդիոգիրք կարդացողներ
Կատեգորիա:Կինոդերասաններ
Անմահ մարդը

«**Անմահ մարդը**» (), սպասվող պատմական քրեական դրամա, որի ռեժիսորն է Թոմ Հարփերը, իսկ սցենարը գրել է Սթիվեն Նայթը: Բրիտանական «Սուր հովարներ» (2013–2022) հեռուստասերիալի շարունակությունն է, իսկ գլխավոր դերում հանդես է գալիս Քիլիան Մըրֆին, դերասանական կազմում են նաև Սթիվեն Գրեհեմը, Սոֆի Ռանդլը, Նեդ Դեննեհին, Փաքի Լին և Յան Պեկը, Ռեբեկա Ֆերգյուսոնը, Թիմ Ռոթը, Ջեյ Լիկուրգոն և Բարրի Քեոգանը։

Ֆիլմը հեռարձակվելու է Նեթֆլիքսի կողմից։

## Դերասանական կազմ
* Քիլիան Մըրֆի՝ Թոմաս Շելբի
* Սթիվեն Գրեհեմ՝ Հայդեն Սթեգ
* Սոֆի Ռանդլ՝ Ադա Թորն
* Նեդ Դենհի՝ Չարլի Սթրոնգ
* Փաքի Լի Ջոնի՝ Դոգս
* Յան Պեկ՝ Գանգուր
* Ռեբեկա Ֆերգյուսոն՝ Մայք Կուչի Հարի
* Բարի Քեոգան՝ Պինտո Շելբի
* Թիմ Ռոթ
* Ջեյ Լիկուրգո

## Արտադրություն
Բրիտանական *[[Սուր հովարներ (հեռուստասերիալ)|«Սուր Հովարներ»]]* հեռուստասերիալը հեռարձակել է վեց եթերաշրջան՝ 2013-2022 թվականներին։ Ելույթ ունենալով 2021 թվականի հունվարին՝ շոուի ստեղծող Սթիվեն Նայթը քննարկել է  պատմությունների ապագան վեցերորդ եթերաշրջանի ավարտից առաջ և առաջարկել է նկարահանել գեղարվեստական ֆիլմ՝ որպես պատմության շարունակություն։

2023 թվականի մայիսին *[[Rolling Stone]]* ամսագրի հետ զրույցում դերասան Քիլիան Մըրֆին, որը բոլոր վեց եթերաշրջաններում մարմնավորել է գլխավոր հերոս Թոմի Շելբիին՝ պատրաստակամություն է հայտնել կերպարին վերադառնալու համար և ասել է՝ «Եթե այնտեղ ավելի շատ պատմություն լինի, ես կցանկանայի դա անել։ Պետք է ճիշտ լինի, որ Սթիվ Նայթը գրել է 36 ժամ տևողությամբ հեռուստատեսերիալ և ես իսկապես հպարտ եմ այդ վերջին եթերաշրջանով»։ 2023 թվականի դեկտեմբերին Նայթը հաստատել, որ ավարտում է ֆիլմի սցենարական աշխատանքները։

2024 թվականի մարտին Նայթը հաստատել է, որ Մերֆին կվերադառնա ֆիլմի համար՝ Թոմի Շելբիի դերը կրկին կատարելու համար։ Ֆիլմի պրոդյուսերներն են Նայթը, Քերին Մանդաբախը, Մերֆին և Գայ Հիլին։ 2024 թվականի հուլիսին դերասանական կազմին միացել է նաև Ռեբեկա Ֆերգյուսոնը։ Օգոստոսին Բարրի Քեոգանը նույնպես միացել է դերասանական կազմին, իսկ դիստրիբյուցիայով զբաղվում է Նեթֆլիքսը։ Սեպտեմբերին դերասանական կազմին միացել ենն Թիմ Ռոթը և Ջեյ Լիկուրգոն։ Հոկտեմբերին Սթիվեն Գրեհեմը, Սոֆի Ռանդլը, Նեդ Դենհին, Փաքի Լին և Յան Պեկը կրկնել են իրենց դերերը։

2024 թվականի սեպտեմբերին ստացված զեկույցների համաձայն՝ նկարահանումները տեղի են ունեցել 2024 թվականի հոկտեմբերին Սուրբ Հելենսում, Մերսիսայդում, իսկ ֆիլմի անվանումը կլինի *«Անմահ մարդը»*։

### Նկարահանումներ
Հիմնական նկարահնումները սկսվել են 2024 թվականի սեպտեմբերի 30-ին, Բիրմինգհեմի «Digbeth Loc Studios»-ում և Արևմտյան Միդլենդում։ Նկարահանումները ավարտվել են դեկտեմբերի 13-ին։

## Ծանոթագրություններ


## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան քրեական ֆիլմեր
Կատեգորիա:Անգլերեն ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական քրեական ֆիլմեր
Կատեգորիա:Մեծ Բրիտանիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1940-ականներին
Սոցիալական կառույց

**Սոցիալական կառույցը**, կամ **սոցիալական կոնստրուկտը** ցանկացած բան է, որն իրականության է գալիս հասարակական համաձայնությամբ, կամ կոլեկտիվ պայմանագրով: Սոցիալապես կառուցված իրողությունները հակադրվում են բնական կառույցների հետ, որոնք գոյություն ունեն անկախ մարդու վարքագծից կամ համոզմունքներից:

Սոցիալական կառույցների պարզ օրինակներն են բառերի իմաստը և թղթադրամի արժեքը:  Այլ օրինակներ, ինչպին է ռասան, նախկինում համարվում էին վիճելի, բայց այժմ գիտնականների համաձայնությամբ ընդունված է, որ դրանք պետք է համարվեն սոցիալական կառուցված, ոչ թե բնական: Մինչդեռ այլ հնարավոր օրինակներ, ինչպիսիք են գիտական տեսությունները, շարունակում են մնալ փիլիսոփայական բանավեճի առարկա:

## Հարաբերությունները օբյեկտիվության հետ
20-րդ դարի ընթացքում փիլիսոփա Ջոն Սիրլը և սոցիոլոգներ Փիթեր Բերգերը և Թոմաս Լաքմանը պնդում էին, որ որոշ սոցիալապես կառուցված իրողություններ, ինչպիսիք են սեփականությունը, քաղաքացիությունը և ամուսնական կարգավիճակը, պետք է համարվեն օբյեկտիվ փաստի ձևեր, և համարում էին նման սոցիալական կառույց համարվող փաստերի օբյեկտիվությունը պետք է ուսումնասիրվի որպես փիլիսոփայական կամ մեթոդաբանական խնդիր։

Մյուսները, ինչպիսիք են Գեորգի Լուկաչը, Թեոդոր Ադոռնոն և Մաքս Հորկհայմերը, հիմնվելով Ֆրիդրիխ Նիցշեի և Կառլ Մարքսի գաղափարների վրա՝ պնդում են, որ  սոցիալական կառուցված փաստերին որպես բնական վերաբերվելու պրակտիկայի համար պատասխանատու է կոնկրետիզմը և անվանում են դա «ֆանտոմային օբյեկտիվություն»։

Վերջերս կենսաբանական մարդաբանները և հանրային առողջության փորձագետները պարզել են, որ թեև ռասան սոցիալական կառուցվածք է, ռասիզմի պահպանումը օբյեկտիվորեն ցույց է տալիս բացասական հետևանքներ մարգինալացված խմբերի առողջության և բարեկեցության համար, ինչը ապացուցում է, որ սոցիալական կոնստրուկտը կարող է ազդել օբյեկտիվ իրականության վրա։

Սոցիալակակն կոնստրուկտի այլ օրինակ են գենդերային դերեը, որոնք ամբողջովին հորինված են, սակայն մեծ ազդեցություն են թողնում հասարակության զարգացման դինամիկայի վրա անհիշելի ժամանակներից մինչև մեր օրերը։

## Տես նաև
* Սեքսիզմ
* Սեգրեգացիա

## Ծանոթագրություններ

Կատեգորիա:Գիտություն
Կատեգորիա:Հասարակագիտություն
Կատեգորիա:Հոգեբանություն
Վախի փողոց։ Ավարտական երեկոյի թագուհի

**«Վախի փողոց։ Ավարտական երեկոյի թագուհի»** (), սպասվող ամերիկյան սարսափ ֆիլմ։ Ռեժիսորը Մեթ Փալմերն է, որը Դոնալդ ՄաքԼերիի հետ համատեղ հանդես է եկել որպես սցենարիստ, այն հիմնված է «Վախի փողոց» վիպաշարի համանուն վեպի վրա։ Ֆիլմաշարի չորրորդ մասն է:

Արտադրությունը կատարել է «Chernin Entertainment» ընկերությունը։ Ֆիլմի թողարկումը նախատեսված է Նեթֆլիքսում՝ 2025 թվականին։

## Սյուժե
Մինչ Շեյդիսայդի ավագ դպրոցի աշակերտները պատրաստվում են 1988 թվականի ավարտական երեկոյին՝ «It Girls»-ը պայքարում է Ավարտական երեկոյի թագուհու քվեարկության հարցում աջակցություն ստանալու համար։ Մրցույթում հայտնվում է անսովոր մասնակից և մյուս թեկնածուներից ոմանք սկսում են անհետանալ։

## Դերասանական կազմ
* Ինդիա Ֆաուլեր
* Սյուզաննա Սոն
* Ֆինա Ստրազա
* Դեյվիդ Յակոնո
* Էլլա Ռուբին
* Քրիս Քլայն
* Արիանա Գրինբլատ
* Լիլի Թեյլոր
* Քեթրին Ուոթերսթոն

## Արտադրություն
2022 թվականի հուլիսին Ռոբերտ Սթայնը հայտարարել է, որ քննարկումներ են ընթանում լրացուցիչ ֆիլմերի համար, որոնք մշակվում են *«Վախի փողոցի»* սկզբնական եռագրությունից դուրս։ Դեկտեմբերին հաղորդվել է, որ Քլոե Օկունոն նկարահանելու է «Վախի փողոց» շարքի առաջիկա սերիան և որ «Chernin Entertainment»-ը կրկին հանդես կգա որպես պրոդյուսեր։

2023 թվականի հոկտեմբերին Սթայնը հայտարարել է, որ ֆիլմաշարը կշարունակվի սկզբնական մասերի լրացուցիչ մշակմամբ։ Տեղեկատվությունը հաստատել է նաև Սքոթ Ստուբերը, որը նաև բացահայտել է, որ հաջորդ մասը լինելու է վիպաշարից դուրս անկախ ֆիլմ։ 2024 թվականի հունվարին Սթայնը հաստատել է, որ նախագիծը մշակման փուլում է և որ ֆիլմը փորձում է հարմարեցնել շարքի «Ավարտական երեկոյի թագուհի» գրքին։ Մարտին ֆիլմը վերնագրվել է որպես «Վախի փողոց։ Ավարտական երեկոյի թագուհի»*:* Սցենարը ադապտացվել է Դոնալդ ՄաքԼիրիի և Մեթ Փալմերի կողմից, ովքեր նաև հանդես են գալու որպես ռեժիսորներ։

Վերնագրի հայտարարության հետ մեկտեղ պարզվել է, որ նախնական դերասանական կազմը ներառում է հետևյալ դերասաններին՝ Ինդիա Ֆաուլեր, Սյուզաննա Սոն, Ֆինա Ստրացզա, Դեյվիդ Յակոնո, Էլլա Ռուբին, Քրիս Քլայն, Լիլի Թեյլոր և Քեթրին Ուոթերսթոն։ Լրացուցիչ տեղեկությունների համաձայն՝ դերասանական կազմին միացել է նաև Արիանա Գրինբլատը։ Հիմնական նկարահանումները սկսվել են Տորոնտոյում՝ 2024 թվականի մարտի 25-ին և ավարտվել մայիսի 14-ին։

## Թողարկում
Ֆիլմի թողարկումը նախատեսված է Նեթֆլիքս հարթակում՝ 2025 թվականին։

## Ծանոթագրություններ


## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2025 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Տորոնտոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:Ֆիլմեր, որոնց գործողությունները տեղի են ունենում 1988 թվականին
Կատեգորիա:Ֆիլմեր, որոնց գործողությունները տեղի են ունենում Օհայոյում
Ժառանգություն (ֆիլմ, 2025)

«**Ժառանգություն**» (), ռեժիսոր Նիլ Բերգերի առաջիկա լրտեսական մարտաֆիլմը, որը նկարահանվել է Ալեն Շտայնհաուերի հետ նրա համահեղինակած

սցենարով, գլխավոր դերերում հանդես են եկել Ֆիբի Դայնեվորը և Ռիս Իֆանսը։ Ֆիլմի պրեմիերան նախատեսված է 2025 թվականի հունվարի 24-ին։

## Սյուժե
Աղջիկը հայտնվում է միջազգային դավադրության մեջ այն բանից հետո, երբ իմանում է, որ հայրը լրտես է:

## Դերերում
* Ֆիբի Դայնևոր՝ *Մայա*
* ՌիսԱյֆանս
* Կիարա Բաքսենդեյլ
* Կերստի Բրայան
* Դենիել Ջոի Օլբրայթ
* Միտչել Հոխման
* Մաջդ Էյդ
* Բայրոն Կլոհեսի
* Սալիմ Սիդիկի
* Խոսե Ալվարես

## Արտադրություն
Սցենարը գրել են Նիլ Բուրգերը և Օլեն Շտայնհաուերը, իսկ ռեժիսորը՝ Բերգերը։ Ֆիլմի պրոդյուսերներն են Բիլ Բլոկը և Չարլզ Միլլերը, ինչպես նաև Բուրգերը: Ֆիլմը մշակվել է Covid-19 համավարակի ժամանակ Բերգերի մոտ ծագած գաղափարի հիման վրա և ունի միջազգային մասշտաբ, ֆիլմն ամբողջությամբ կնկարահանվի iPhone-ով։ Բերգերը պատմել է, որ օգտագործել է «փորձարարական նկարահանման ոճ», որում «ոչ տեսախցիկի տեղադրման, ոչ դիմահարդարման ստուգումների, ոչ փորձերի ակնկալիք կար։ Մենք տեղ հասանք և անմիջապես նկարահանեցինք: Դա մեզ թույլ էր տալիս ճանապարհորդել փոքր անձնակազմի հետ»:

Ֆիբի Դայնևորը, Ռիս Իֆանսը, Սիարա Բաքսենդեյլը և Քիրստի Բրայանը, ինչպես նաև Դենիել Ջոյ Օլբրայթը, Միտչել Հոքմանը, Մայդ Իդը, Բայրոն Կլոհեսին, Սալիմ Սիդիկին և Խոսե Ալվարեսը:

Հիմնական նկարահանումները տեղի են ունեցել Նյու Յորքում, Դելիում, Սեուլում և Կահիրեում:

Ֆիլմի պրեմիերան նախատեսված է 2025 թվականի հունվարի 24-ին:

## Ծանոթագրություններ


Կատեգորիա:2025 ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Հարավային Կորեայում նկարահանված ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր հայր-դուստր հարաբերությունների մասին
Անտոն Ֆրիդրիխ Շպրինգ

**Անտոն Ֆրիդրիխ Շպրինգ** ( կամ  կամ , ), գերմանական ծագմամբ բելգիացի բուսաբան, սնկաբան, բժշկագիտության դոկտոր, ֆիզիոլոգիայի և պաթոլոգիայի պրոֆեսոր։

## Կենսագրություն
Անտոն Ֆրիդրիխ Շպրինգը ծնվել է Գերոլսբախում (Բավարիա) 1814 թվականի ապրիլի 8-ին։

Շպրինգը Լիեժի համալսարանի վաստակաշատ դասախոսներից էր (ֆիզիոլոգիայի և պաթոլոգիայի պրոֆեսոր)։ Անտոն Ֆրիդրիխը մեծ սեր ուներ դեպի բուսաբանությունը, նրա անձնական հերբարիումը, որը բաղկացած է բազմաթիվ բույսերի տեսակներից, պահվում է Լիեժի համալսարանի հերբարիումում։ 1841 թվականին Բելգիայի գիտությունների ակադեմիայի հուշագրերում  տպագրել է նրա հիմնական աշխատությունը՝ «Monography des Lycopodiaceae et des Selaginellaceae»-ը։ Շպրինգը  նկարագրել է ավելի քան 340 տեսակի բույսեր։

Անտոն Ֆրիդրիխ Շպրինգը մահացել է Լիեժում 1872 թվականի հունվարի 17-ին։

## Գիտական ​​գործունեություն
Անտոն Ֆրիդրիխ Շպրինգը մասնագիտացել է պտերների, սերմնավոր բույսերի և սնկաբանության մեջ։

## Հիմնական գիտական ​​աշխատանքներ
* «Monographie des *Lycopodiaceae* et des *Selaginellaceae*» dans les *Mémoires de l’Académie des Sciences de Belgique* (1841).

## Ծանոթագրություններ

Կատեգորիա:19-րդ դարի գերմանացիներ
Կատեգորիա:Բավարիայի գիտությունների ակադեմիայի անդամներ
Կատեգորիա:Բելգիացի գիտնականներ
Կատեգորիա:Գերմանացի բժիշկներ
Կատեգորիա:Գերմանացի բուսաբաններ
Կատեգորիա:Գերմանացի ֆիզիոլոգներ
Կատեգորիա:Գիտնականներ այբբենական կարգով
Կատեգորիա:Բժշկական գիտությունների դոկտորներ
Կատեգորիա:Գերմանացի ճանապարհորդներ
Ջոն Քերսի

**Ջոն Քերսի** (, 1616—1677), անգլիացի մաթեմատիկոս։ Արտասահմանում նրան երբեմն անվանում են **Ջոն Քերսի Կրտսեր**(*John Kersey the elder*), որպեսզի նրան տարբերեն իր որդուց՝ Ջոնից՝ հայտնի բանասերից: Հին փաստաթղթերում նրա ազգանվան գրությունը հանդիպում է որպես *Carsaye*:  Նրա «Հանրահաշիվ» երկհատոր տրակտատը դարձավ այս գիտության զարգացման կարևոր փուլը։

## Կենսագրություն և գիտական գործունեություն
Քերսիի կենսագրությունից շատ քիչ տեղեկություններ են հայտնի։  Ծնվել է 1616 թվականին։ Նա ապրել է Լոնդոնում, որտեղ աշխատել է որպես ուսուցիչ և վաստակել հիանալի ուսուցչի համբավ։  Քերսիի ծանոթը՝ հայտնի մաթեմատիկոս Ջոն Քոլինզը, համոզել է Քերսիին հրատարակել հանրահաշվի վերաբերյալ իր աշխատանքը։  Ահա թե ինչպես լույս տեսավ Քերսիի հիմնական գիտական աշխատանքը` «Մաթեմատիկական արվեստի տարրերը, որոնք կոչվում են հանրահաշիվ» (*The Elements of Mathematical Art, commonly called Algebra*, 1673—1674) երկհատոր մենագրությունը: Գիրքը բարձր գնահատականի արժանացավ Վալլիսի կողմից, մի քանի անգամ վերահրատարակվեց և ազդեցություն գործեց հանրահաշվի զարգացման վրա: Նրա վերջին հրատարակությունը ներառում էր Էդմունդ Հալլեյի «Երկրաչափական դասախոսությունները» որպես հավելված:

Քերսին մասնակցել է իր ընկերոջ՝ Էդմունդ Վինգեյթի «Թվաբանություն» տրակտատի հրատարակության պատրաստմանն ու խմբագրմանը (1650 թվականից սկսած եղել են մի քանի վերահրատարակություններ):  Նա ներդրում է ունեցել մաթեմատիկական սիմվոլիզմի զարգացման գործում և առաջիններից էր Անգլիայում, ով իր գրքում աջակցել է Դեկարտի նշանագրման համակարգը, առաջարկել զուգահեռության ընդունված խորհրդանիշը:

## Գրականություն
*Cajori F. A History of Mathematical Notations. Vol. 1 (1929 reprint). — NY: Cosimo, Inc., 2007. — xvi + 456 p. — ISBN 978-1-60206-684-7.
*Cajori F. A History of Mathematical Notations. Vol. 2 (1929 reprint). — NY: Cosimo, Inc., 2007. — xii + 392 p. — ISBN 978-1-60206-713-4.

## Ծանոթագրություններ

 
Կատեգորիա:17-րդ դարի անգլիացի գրողներ
Կատեգորիա:17-րդ դարի մաթեմատիկոսներ
Կատեգորիա:Անգլիացի մաթեմատիկոսներ
Կատեգորիա:Գիտնականներ այբբենական կարգով
Կատեգորիա:Մաթեմատիկոսներ այբբենական կարգով
Վրաստանի անկախության հռչակագիր

**Վրաստանի անկախության հռչակագիր** (), պատմական փաստաթուղթ, որով 1918 թվականի մայիսի 26-ին ստեղծվեց Վրաստանի դեմոկրատական հանրապետությունը որպես անկախ պետություն Անդրկովկասյան Դեմոկրատական Ֆեդերատիվ Հանրապետությունից։ Այն հռչակվեց Թիֆլիսում՝ Վրաստանի գլխավոր քաղաքում և նոր մայրաքաղաքում։

## Նախապատմություն
Ռուսական հեղափոխության արդյունքում, որ Կովկասյան տարածաշրջանում ստեղծվեց անկախ պետություն 1918 թվականի ապրիլի 22-ին՝ ապագա Հայաստանի, Ադրբեջանի և Վրաստանի միությունը: Այնուամենայնիվ, դա տևեց միայն մինչև 1918 թվականի մայիսի 26-ը, երբ Օսմանյան կայսրությունը ներխուժեց տարածաշրջան, և քաղաքական և էթնիկական տարբերություններով պետությունը չկարողացավ պահպանել իրեն: Քանի որ հայերը կռվում էին օսմանյան ուժերի դեմ, իսկ թաթարներն իրենց խնդիրներն էին ունենում Բաքուն վերահսկող բոլշևիկների հետ, վրացիները եզրակացրին, որ իրենք ապագա չունեն Միությունում: Մայիսի 14-ին վրացի առաջատար մենշևիկ Նոյ Ժորդանիան գնաց Բաթում՝ խնդրելու Գերմանական կայսրության աջակցությունը Վրաստանի անկախության ապահովման գործում։ Նա վերադարձավ Թիֆլիս մայիսի 21-ին և վստահություն հայտնեց, որ Վրաստանը կարող է անկախանալ։ Անդրկովկասյան սեյմի հայ, ադրբեջանցի և վրացի ներկայացուցիչները մայիսի 21-ին հանդիպեցին՝ քննարկելու Միության ապագան և համաձայնեցին, որ այն, ամենայն հավանականությամբ, երկար չի տևի: Հաջորդ օրը վրացիները միայնակ հանդիպեցին և որոշեցին, որ անկախությունը իրենց միակ տրամաբանական ընտրությունն է։ Ժորդանիան և Զուրաբ Ավալիշվիլին մայիսի 22-ին կազմեցին անկախության հռչակագիր, նախքան Ժորդանիան կրկին մեկնեց Բաթում՝ հանդիպելու Օտտո ֆոն Լոսովին: Մայիսի 24-ին ֆոն Լոսովը պատասխանեց, որ ինքը միայն լիազորված է աշխատել Միության հետ որպես ամբողջություն. քանի որ ակնհայտ էր դառնում, որ դա երկար չի տևի, նա պետք է հեռանա Տրապիզոնից և խորհրդակցի իր կառավարության հետ հետագա ընթացքի վերաբերյալ։

## Հռչակագիր

Մայիսի 26-ին Իրակլի Ծերեթելին՝ մեկ այլ առաջատար մենշևիկ, երկու ելույթ ունեցավ Սեյմում։ Նա բացատրեց, որ Դաշնությունն ի վիճակի չէ շարունակել, քանի որ ժողովրդի մեջ բացակայում է միասնությունը, և որ էթնիկ վեճերը հանգեցրել են գործողությունների բաժանման՝ կապված օսմանյան ներխուժման հետ: Իր երկրորդ ելույթում Ծերեթելին մեղադրեց թաթարներին Դաշնության պաշտպանությանը չաջակցելու համար և հայտարարեց, որ քանի որ դաշնությունը ձախողվել է, ժամանակն է, որ Վրաստանն իրեն անկախ հռչակի: Ժամը 15:00-ին ընդունվեց միջնորդությունը. «Պատերազմի և խաղաղության հարցերում առաջացել են տարաձայնություններ Անդրկովկասի Հանրապետությունը ստեղծած ժողովուրդների միջև, և որովհետև անհնար է դարձել հաստատել մեկ հեղինակավոր կարգ, որը խոսում է ողջ Անդրկովկասի անունից. Սեյմը հաստատում է Անդրկովկասի լուծարման փաստը և սահմանում նրա լիազորությունները»։ Այնուհետև Ժորդանիան կարդաց Վրաստանի անկախության հռչակագիրը եւ հռչակեց Վրաստանի Դեմոկրատական ​​Հանրապետությունը: Դրան հաջորդեց երկու օր անց Հայաստանի անկախության հռչակումը, որին արագորեն հաջորդեց նույնը Ադրբեջանը՝ ստեղծելով համապատասխանաբար Հայաստանի Հանրապետությունը և Ադրբեջանի Ժողովրդավարական Հանրապետությունը:

## Ծանոթագրություններ

## Գրականություն
* 
* 
* 

## Արտաքին հղումներ
* Georgian Declaration of Independence (in Georgian)

Կատեգորիա:1918 Վրաստանում
Կատեգորիա:1918 միջազգային հարաբերություններում
Կատեգորիա:Վրաստանի դեմոկրատական հանրապետություն
Ստրատոլորտ

Պատկեր:Atmosphere layers-en.svg|մինի|աջից|110px|Մթնոլորտի ուղղահայաց կառուցվածքը
poly 64 2685 164 2550 311 2685 Ջոմոլունգմա
poly 0 2386 454 2386 453 2685 325 2681 151 2523 51 2683 0 2683 Տրոպոսֆերա
poly 0 2075 1 2382 453 2384 450 2078 372 2077 362 2286 75 2280 55 2076 Ստրատոսֆերա
poly 85 2162 90 2272 339 2270 339 2140 Օդերևութաբանական զոնդ
poly 97 1884 98 1929 208 1943 243 1991 381 2003 425 1901 431 1785 251 1880 Երկնաքար
poly 6 1747 451 1748 453 2068 0 2070 Մեզոսֆերա
poly 56 1620 133 1623 179 1709 58 1713 Կարմանի գիծ
poly 138 1386 89 1433 122 1596 341 1687 324 1581 Բևեռափայլ
poly 1 469 451 471 448 1741 2 1741 Ջերմոլորտ
poly 1 1 450 3 453 460 6 462 Էկզոսֆերա
desc bottom-left

**Ստրատոլորտ**, **ստրատոսֆերա** ( «շերտ», «ծածկույթ»), մթնոլորտի շերտ, որը գտնվում է 11-ից 50 կմ բարձրության վրա։ Նա բաժանում է ներքնոլորտը և միջնոլորտը։ Հատուկ է 11–25 կմ (ստորին շերտ) հատվածում ջերմաստիճանի աննշան փոփոխությունը և 25–40 կմ (վերին շերտ կամ ինվերսիայի գոտի) հատվածում ջերմաստիճանի բարձրացումը՝ −56,5°C-ից մինչև +0,8°C։ 40 կմ բարձրության վրա ջերմաստիճանը հասնում է մոտ 0°C-ի և մնում կայուն մինչև 55 կմ։ Այս կայուն ջերմաստիճանով հատվածը կոչվում է ստրատոդադար և հանդիսանում է ստրատոլորտի ու միջնոլորտի միջև սահմանը։ Ստրատոլորտում օդի խտությունը տասնյակ և հարյուրավոր անգամ պակաս է, քան ծովի մակարդակի վրա։

Ստրատոլորտը համեմատաբար ավելի համասեռ միջավայր է, քան ներքնոլորտը։ Քանի որ գազի խտությունը նվազում է բարձրության հետ, ստրատոլորտում հարաբերական դիէլեկտրիկ թափանցելիությունը մոտավորապես 1 է, և այն քիչ ազդեցություն է ունենում ռադիոալիքների տարածման վրա։

Ստրատոլորտում է գտնվում օզոնոսֆերան կամ օզոնային շերտը (15–20 կմ-ից մինչև 55–60 կմ բարձրության վրա), որը սահմանում է կենսոլորտում կյանքի վերին սահմանը։ Օզոնը (O₃) առաջանում է ֆոտոքիմիական ռեակցիաների արդյունքում և առավել ինտենսիվ ձևավորվում է մոտ 30 կմ բարձրության վրա։ Եթե օզոնը հավաքվեր մեկ առանձին շերտի մեջ նորմալ ճնշման պայմաններում, այն կունենար ընդամենը 1,7–4,0 մմ հաստություն։

Ստրատոլորտը կլանում է ուլտրամանուշակագույն ճառագայթման կարճալիքային մասը (180–200 նմ) և փոխակերպում է այդ էներգիան։

## Ծանոթագրություններ

Կատեգորիա:Երկրի մթնոլորտ
Տանակա Հիդեմիցու

, Ճապոնիայում Շովա ժամանակաշրջանի  *[[Բուրայհա]]* ժանրի նովելիստ։ Նա նաև հայտնի է որպես «Տանակա Եիկո»։

## Կենսագրություն
Տանական ծնվել է Տոկիոյի քաղաքի Ակասակա թաղամասում պատմաբանի ընտանիքում։ Հիդեմիցուն ստացել ոչ թե իր հոր ազգանունը՝ Իվասակի, այլ մոր ազգանունը՝ Տանակա: Նա մեծացել է Կամակուրայում և ավարտել է Վասեդայի համալսարանի Քաղաքական գիտությունների և տնտեսագիտության ֆակուլտետը: Դեռևս ուսանողության տարիներին նա ազդվել է իր թերթի լրագրող եղբոր կողմից՝ գրական կարիերայի և Ճապոնիայի կոմունիստական կուսակցությանն անդամակցելու ուղղությամբ: Սակայն նա հուսահատվեց կուսակցության բարձրագույն ղեկավարության կոռուպցիայից և հեռացավ մինչ այն ավարտելը։ Ավարտելուց անմիջապես հետո նա հանդիպել է Դազայ Օսամուին, ով հետագայում դարձավ իր ուսուցիչը:

Նաև դեռ ուսանողական տարիներին եղել է Ճապոնիայի օլիմպիական թիմի անդամ և մասնակցել 1932 թվականի Լոս Անջելեսի Օլիմպիական խաղերին որպես թիավարող: Թեև նա մասնակցել է ութ մրցաձևերի, սակայն որակավորման փուլի ժամանակ դուրս է մնացել պայքարից։ Այս փորձը հանգեցրեց երկու վեպերի ստեղծման՝ *Orinposu no Kajitsu* ( *Օլիմպոսի պտուղը*, 1940) և *Tantei Soshu* ( *Նավով թիավարողը*, 1944):

1935 թվականին նա աշխատանքի է ընդունվել *Յոկոհամայի Ռետինե Ընկերությունում* և գործուղվել ճապոնական տիրապետության տակ գտնվող Կեյջո, կամ ներկայիս Սեուլ։ Նա աշխատում էր Կորեայի ճապոնական իշխանության վրա՝ նախապատրաստելով կորեացի գրողներին Մեծ Արևելյան Ասիայի գրողների կոնֆերանսի համար, որի իրադարձությունները նա դառնությամբ և ցինիզմով պատկերել է իր *«Հարբած նավը»* հետպատերազմյան վեպում։

1937 թվականին նա ամուսնացել է Կիյո Կոջիմայի հետ։ 1944 թվականին նա վերադարձել է Ճապոնիա և բնակություն հաստատել Շիզուոկա պրեֆեկտուրայում։ 1947 թվականին կնոջը Շիզուոկայում թողնելով՝ նա սիրուհու հետ տեղափոխվեց Սինջուկու։

Երկրորդ համաշխարհային պատերազմից հետո Տանական միացավ Ճապոնիայի կոմունիստական կուսակցությանը, բայց ղեկավարությանը քննադատաբար վերաբերվելու պատճառով հետագայում հեռացվեց կուսակցությունից: Նա մեծապես ազդված էր իր ուսուցիչ Դազայ Օսամուի ինքնասպանությունից: Իր կյանքի վերջին տարիներին նա տառապում էր ալկոհոլիզմից, թմրանյութերի չարաշահումից և հոգեկան անկայունությունից: Նա ինքնասպան է եղել Դազայ Օսամուի գերեզմանի մոտ 1949 թվականին՝ կտրելով իր երակները՝ քնաբերի չափից մեծ դոզա ընդունումից հետո։ Գերեզմանը գտնվում է Տոկիոյի կենտրոնում գտնվող Աոյամա գերեզմանատանը:

Իր հայտնի աշխատանքներից  են.

* オリンポスの果実 (Օրիմպոսի պտուղները)
* さようなら (Ցտեսություն)
* 野狐 (Անտառային աղվես)

## Տես նաև

* Ճապոնական գրականություն
* Բուրայհա

* Ցուրումի, Շինսուկե. *Պատերազմի ժամանակ Ճապոնիայի մտավոր պատմությունը. 1931–1945 թթ* . Թեյլոր և Ֆրենսիս. (2010)
* Ուեդա, Մեկոտո. *Ժամանակակից ճապոնացի գրողներ. և գրականության բնույթը* . Սթենֆորդի համալսարանի հրատարակչություն. (1976):ISBN&nbsp;

## Արտաքին հղումներ

* Աշխատանքների էլեկտրոնային տեքստ Aozora Bunko- ում
Կատեգորիա:1949 մահեր
Կատեգորիա:20-րդ դարի ճապոնացի վիպասաններ
Կատեգորիա:1913 ծնունդներ
Լու Ճաոլին

մինի| Լու Ճաոլինի էսքիզ, Շանգգուան Ճու (1743)
**Լու Ճաոլին** ( չին. 盧照鄰, մոտ. 634 – մոտ. 684 կամ 686), հարգալից անունը՝ **Շենճը**, Թան դինաստիայի չինացի բանաստեղծ, ավանդաբար խմբավորված Լուո Բինվանի, Վան Բոյի և Յան Ծյոնի հետ՝ որպես վաղ Թոնի չորս կերպարներ։

## Կենսագրություն
Լու Ճաոլինը ծնվել է Ֆանյանում (ներկայիս Պեկինի շրջան)։ Սովորել է *Վեն Սյուանի* գիտությունների մագիստրոս Ցաո Սիենի (曹憲; 605–649) և չինացի դասականների հայտնի գիտնական Վան Յիֆանի (王義方; 615–669) մոտ ։ Նա աշխատել է Թան դինաստիայի հիմնադիր կայսր Կաոզուի տասնյոթերորդ որդու՝ արքայազն Լի Յուանյուի (մահ. 665 թ.) մոտ։ Լուն հայտնի էր իր կրթված լինելով, և իր մասին ասում էին, որ ամբողջությամբ ուսումնասիրել է արքայազնի գրադարանի գրքերի մեծ հավաքածուն։ 666 թվականին նա եղել է կայսեր Գաոզոնի թիմի անդամը դեպի Թայ լեռ կայսերական ուխտագնացության ժամանակ։ 

Շուտով Լուն նշանակվեց Շու նահանգի Սինդու շրջանի պաշտպան (ժամանակակից Սիչուան): Հետագայում նա հիվանդացել է ռևմատոիդ արթրիտով, որի պատճառով նա հաշմանդամ դարձրավ։ Հաշմանդամությունը նրան ստիպեց հրաժարավել իր պաշտոնից, և նա դարձավ հայտնի բժիշկ և ալքիմիկոս Սուն Սիմյաոյի աշակերտը, ով ապրում էր մայրաքաղաք Չանգանում Թայբայ լեռան վրա։ Նա ընդունեց Յույուծը (幽憂子) այլընտրանքային անունը, որը բառացի թարգմանվում է որպես «Շրջված վշտի վարպետ»։ 684 կամ 686 թվականներին նա իր կյանքին վերջ է տվել՝ նետվելով Ին գետը։ 

## Պոեզիա
Ինչպես Տան դինաստիայի վաղ շրջանի մյուս երեք «մեծերեցները», Լու Ճաոլինն ունակ էր գրել նուրբ ձևավորված պոեզիա, որը տարածված էր Տանի արքունիքում։ Սակայն արքունիքից դուրս նրա ստեղծագործությունները նրան զգալի ազատություն էին տալիս իր ոճում։ Լուն առավել հայտնի էր իր «ցիլյու»-ներով՝ յոթ-վանկանի տողերով բալլադներով, ինչպիսին է «Չանանը», սակայն իր ամենանշանակալի գործերը այն բանաստեղծություններն են, որոնք արտահայտում են իր անձնական տառապանքը, օրինակ՝ «Հինգ վշտերը» և «Հիվանդության լուծումը», որոնք գրված են *Չու Երգերից* «Լի Սաո»-ի ոճով։ Լուն միջնադարյան միակ բանաստեղծն էր, ով հաջողությամբ վերակենդանացրեց հին բանաստեղծ Ցյու Յուենի *սաո* ոճը. և ինչպես Ցու Յուենը, նա վերջ տվեց իր ողբերգական կյանքին՝ գետը նետվելով: 

## Գրականություն

* 
* 
* 
Կատեգորիա:680-ականների մահեր
Կատեգորիա:630-ականների ծնունդներ

## Ծանոթագրություններ
Կիմ Սովոլ

**Կիմ Սովոլ** (կորեերեն. 김소월, ), կորեացի բանաստեղծ, ով հայտնի էր վաղ ժամանակակից պոեզիայի մեջ իր ներդրումով։ Իր ողջ կյանքի ընթացքում նա գրել է իր հուզիչ պոեզիան այնպիսի ոճով, որը հիշեցնում է ավանդական կորեական ժողովրդական երգերը: Այս ոճի ամենահայտնի օրինակը՝ «Ազալեա»-ն (진달래꽃), իր բանաստեղծական միակ ժողովածուի վերնագիր բանաստեղծությունն է։

## Կենսագրություն
Կիմ Սովոլը, ում իսկական անունը Կիմ Չեն Սիկ էր (), ծնվել է 1902 թվականի սեպտեմբերի 7-ին Հյուսիսային Փհենգան նահանգի Կվակսան քաղաքում։  Ծնվելուց կարճ ժամանակ անց հայրը ձեռք է բերել հոգեկան խանգարումներ։ Այս փաստը ազդեց բանաստեղծի վաղ կյանքի վրա և ի վերջո  հանգեցրեց իր վաղաժամ մահվան:  Պապը նրան դասական չինարեն է սովորեցրել և տասնհինգ տարեկանում ընդունել է հանրահայտ Օսանի միջնակարգ դպրոց: Այնտեղ նա դարձավ Կիմ Էոկի աշակերտը։

1923 թվականին Կիմը մեկնեց Ճապոնիա, սակայն շուտով վերադարձավ Սեուլ, որտեղ և անցկացրեց հաջորդ երկու տարիները՝ փորձելով կարիերա կառուցել գրականության ոլորտում: Այնուհետև նա վերադարձավ իր ծննդավայր՝ Նամսաի քաղաք, որտեղ նա աշխատանքի անցավ որպես *Dong-a Ilbo* թերթի տեղական գրասենյակի մենեջեր։ Բանաստեղծությունների որակը գնալով վատթարացավ։ Կիմի դարձավ հարբեցող և 1934 թվականին վերջ տվեց իր կյանքին։ 2007 թվականին Կորեայի բանաստեղծների ասոցիացիան նրան ներառել է ժամանակակից կորեացի ամենակարևոր բանաստեղծների տասնյակում։

## Գործեր
Կիմն իր կյանքի ընթացքում հրատարակված միակ պոեզիայի ժողովածուի՝ «Ազալեա» (1925) բանաստեղծությունների մեծ մասը գրել է դեռ պատանի հասակում։ *Պեջե* ավագ դպրոցը ավարտելուց հետո նա սկսեց դասավանդել իր հայրենի քաղաքում, այնուհետև տեղափոխվեց Ճապոնիա՝ առևտրի քոլեջում սովորելու նպատակով։ Այնտեղ գտնվելու ընթացքում նա հրապարակել է մի քանի բանաստեղծություններ «*Կեբյոկ*»-ում և այլ գրական ամսագրերում։ Նրա բանաստեղծությունները շարունակել են տպագրվել, հիմնականում՝ «Յոնգդե» ամսագրում։

1935 թվականին նրա ուսուցիչ Կիմ Էոկը հրատարակել է Սովոլի ընտրված բանաստեղծությունների ժողովածուն։ Այն ներառում էր նաև Կիմ Էոկի հուշերը և վերլուծական հոդվածը, որտեղ նա ընդգծում էր, որ բանաստեղծի իսկական հանճարը կայանում էր կորեական ժողովրդական երգերի ռիթմով տողեր ստեղծելու կարողության մեջ՝ այդպիսով իր բանաստեղծությունները դարձնելով  հասանելի կորեացիների սրտերին։ Սովոլի ոճը դժվար է լիովին թարգմանել այլ լեզվով։

## Ազալեա
Բանաստեղծության մեջ մի կին խոսում է իր  սիրեցյալի հետ, որը ցանկանում է լքել նրան։ Մշակութային տարբերությունները խոչընդոտում են համատեքստի ընկալմանը, և թարգմանիչներից մեկը ներկայացրել է մի քանի տարբերակ՝ տարբեր տրամադրությունների կամ ոճային ընտրությունների համապատասխան օրինակներ տալու համար։

## Հրապարակումներ
* Kim, J., 1975, *Lost Love. 99 Poems by Sowol Kim*, Pan-Korea Book Corporation. Seoul:
* David R McCann, 2007, *Azaleas, A book of Poems, by Kim Sowol* (Կոլումբիայի համալսարանի հրատարակություն). Նյու Յորք:

## Արտաքին հղումներ
* 김소월 - *Encyclopedia of Korean Culture*
* 김소월 - *Doosan Encyclopedia*
* 김소월 - *Encyclopædia Britannica online Korea*
* 
## Ծանոթագրություններ

Կատեգորիա:1902 ծնունդներ
Կատեգորիա:1934 մահեր
Կատեգորիա:20-րդ դարի բանաստեղծներ
Կատեգորիա:20-րդ դարի տղամարդ գրողներ
Կատեգորիա:Ինքնասպան գրողներ
Կատեգորիա:Կորեացի գրողներ
Վասիլի Կուրոչկին

**Վասիլի Ստեպանովիչ Կուրոչկին** (օգոստոսի 1831 – 27 օգոստոսի 1875) ռուս երգիծական բանաստեղծ, լրագրող և թարգմանիչ։

## Կենսագրություն
Վասիլի Կուրոչկինը ծնվել է Սանկտ Պետերբուրգում։ Հայրը՝ նախկին ճորտ գյուղացի, քրտնաջան աշխատանքի շնորհիվ հասել էազնվական դասի կարգավիճակի, մահացավ երիտասարդ տարիքում, և տղային մեծացրել էր իր դաստիարակը՝ գնդապետ Է.Տ. Գոտովցևը։ Նրա երկու եղբայրները՝ Վլադիմիրը (1829-1885) և Նիկոլայ Կուրոչկինները (1830-1884) նույնպես դարձան գրողներ։

1849 թվականին Առաջին կադետական կորպուսը ավարտելուց հետո Վասիլի Կուրոչկինը միացավ ռուսական բանակին որպես կրտսեր սպա։ Բանաստեղծություններ սկսել է գրել երբ ուսանող էր, իսկ իր առաջին բանաստեղծությունը տպագրել 1848 թվականին, իսկ 1856 թվականին (զինվորական ծառայության ավարտից չորս տարի անց) սկսել է գրականագետի կարիերան։ Բարձր գնահատանքի են արժանացել Բերանժեի (1858, 1864 և 1874 ժողովածուներ) և Մոլիերի ( *Le Misanthrope ou l'Atrabilaire amoureux*, 1867) թարգմանությունները։

1850-ականների վերջերին Կուրոչկինը դարձավ Ռուսաստանի ամենահայտնի քաղաքական երգիծաբաններից մեկը։ 1859 թվականին ծաղրանկարիչ Նիկոլայ Ստեպանովի հետ միասին հիմնադրել է *«Իսկրա»* երգիծական ամսագիրը։ 1861 թվականին Կուրոչկինը միացավ ընդհատակյա ծայրահեղական «Զեմլյա ի վոլյա» խմբավորմանը և մեկ տարի անց դարձավ  կենտրոնական կոմիտեի հինգ անդամներից մեկը։ Դմիտրի Կարակոզովի կողմից Ալեքսանդր II- ի չստացված մահափորձի դեպքերից հետո նա ձերբակալվել է և երկու ամիս անցկացրել է Պետրոպավլովսկի ամրոցում։ 1867 թվականին առաջին անգամ հրատարակվել է *«Վ.Ս. Կուրոչկինի ստեղծագործությունները»*։

Կուրոչկինը մահացել է 1875 թվականի օգոստոսի 27-ին Սանկտ Պետերբուրգում՝ բժշկի կողմից իրեն նշանակված քլորալհիդրատի պատահական գերօգտագործումից: Նա թաղված է Սանկտ Պետերբուրգի Վոլկովո գերեզմանատանը։
Կատեգորիա:1875 մահեր
Կատեգորիա:1831 ծնունդներ
Կատեգորիա:Ռուս բանաստեղծներ
Կատեգորիա:19-րդ դարի բանաստեղծներ
Կատեգորիա:Ռուս հեղափոխականներ
Կատեգորիա:Ռուս թարգմանիչներ
Կատեգորիա:19-րդ դարի թարգմանիչներ
Կատեգորիա:Դեղերի չարաշահումից մահացածներ
Կատեգորիա:Ռուսական կայսրության թարգմանիչներ

## Ծանոթագրություններ
Վան Կուովեյ

**Վան Կուովեյ** (չինարեն. 王國維;2 դեկտեմբերի 1877 թՀունիսի 2, 1927) կամ **Վան Կուո-վեյ**, հարգալից անունը **Ջինան** () կամ **Բոյու** (), չինացի պատմաբան և բանաստեղծ։ Նա կարևոր ներդրում է ունեցել հին պատմության, էպիգրաֆիայի, բանասիրության, ժողովրդական գրականության և գրականության տեսության ուսումնասիրության մեջ։

## Կենսագրություն
Ծնվել է Հայնինգում, Ճեծյան նահանգում։ Շուտով տեղափոխվել է Շանհայ՝ թերթում որպես սրբագրիչ աշխատելու՝ 22 տարեկանում իր հայրենի քաղաքում կայսերական քննությունը չհանձնելուց հետո: Այնտեղ նա սովորել է *Դոնվեն Սուեշը* (東文學社) ճապոներեն լեզվի ուսուցման դպրոցում և դարձել Լուո Ժենյուի պրոտեժեն: Լուոյի հովանավորությամբ 1901 թվականին մեկնել է Ճապոնիա ՝ Տոկիոյում բնական գիտություններ սովորելու նպատակով։ Մեկ տարի անց վերադառնալով Չինաստան, նա սկսեց դասավանդել տարբեր քոլեջներում և իրեն նվիրեց գերմանական իդեալիզմի ուսումնասիրությանը: 1911 թվականին տեղի ունեցած Սինհայի հեղափոխության ժամանակ նա Լուոյի հետ տեղափոխվեց Ճապոնիա։ Կուովեյը վերադարձավ Չինաստան 1916 թվականին, հավատարիմ մնալով գահընկեց արված կայսրին։ 1924 թվականին նա նշանակվել է Ցինխուայի համալսարանի պրոֆեսոր, որտեղ հայտնի չինացի գիտնականներ Լիանգ Ցիչաոյի, Չեն Յինկեի և Յ. Ռ. Չաոյի հետ միասին հայտնի դարձավ որպես «Չորս մեծ ուսուցիչներ»:

1927 թվականին Վանը վերջ տվեց իր կյանքին՝ ամառային պալատում նետվելով Կունմին լիճը ՝ մինչ Ազգային հեղափոխական բանակը մտավ Պեկին Հյուսիսային արշավախմբի ժամանակ։

Չեն Յինկեի շիրմաքարին գրված է. «Վանի ինքնասպանությունը պայմանավորված էր նրանով, որ նա վախենում էր կորցնել իր անկախ ոգին և ազատ միտքը»։

## Ժառանգություն
Վանը կենտրոնացել էր չինական ժողովրդական գրականության ուսումնասիրման վրա իր կարիերայի վաղ շրջանում։ Երբ նա համոզվեց, որ Շոպենհաուերի մետաֆիզիկան ոչ ճշմարիտ է, նա կենտրոնացավ «Երազը կարմիր ապարանքում» վեպի քննադատական և ֆիլոլոգիական ուսումնասիրությունների վրա։ Նա նաև գրել է Սոն և Յուան դինաստիաների թատրոնների համառոտ պատմությունը։ Չնայած «Երազը կարմիր ապարանքում» իր հոդվածի եզրակացությունները վեճերի առարկա են դարձել, այն անվանվել է «մոնումենտալ զարգացում ժամանակակից չինական քննադատության պատմության մեջ»։ Հետագայում նա փոխեց իր ակադեմիական ուղղությունը և կենտրոնացավ ֆիլոլոգիայի և հին պատմության վրա։ Հին պատմության և ֆիլոլոգիայի վերաբերյալ իր աշխատանքները հավաքված են «Գուանթան Ջիլին» (觀堂集林) ժողովածուում։ 1917 թվականին Վանը հրատարակել է գիտական հոդված՝ «Յին Օռակուլային գրառումների մեջ հին թագավորների և ազնվականների մասին ուսումնասիրություն» (《殷卜辭中所見先公先王考》), որտեղ նա 31 թագավորների և Շանի թագավորական գծի նախնիներին համարեց զոհաբերություններ կատարողներ, որոնք արձանագրվել էին Յինսուի օռակուլային գրառումների մեջ։ Վանը փաստացի մեկ հազարամյակ անց կարողացավ հաստատել Սիմա Ցյանի կողմից գրված թագավորների ցուցակը, որը նա հրապարակել էր *Մեծ պատմաբանի գրառումների* «Յինի հիմնական տարեգրություններում» (《史記·殷本紀》)՝ միաժամանակ դրանում կատարելով մի քանի ուղղումներ։

## Արտաքին հղումներ
* (չինարեն) Biography and bibliography
* (չինարեն) Biography 
* Wang Guowei. A Portrait by Kong Kai Ming at Hong Kong Baptist University Library
## Ծանոթագրություններ

Կատեգորիա:1877 ծնունդներ
Կատեգորիա:1927 մահեր
Կատեգորիա:Չինական գրականություն
Կատեգորիա:Չինացի գրողներ
Կատեգորիա:Չինացի գրողներ ըստ դարի
Ժակ Ռիգո

աջից|մինի| '''Ժակ Ռիգո'''
**Ժակ Ռիգո** (ֆրանսերեն. Jacques Rigaut, 30 դեկտեմբերի 1898 – 9 նոյեմբերի 1929), ֆրանսիացի սյուրռեալիստ բանաստեղծ։ Ծնվել է Փարիզում, եղել դադաիստական շարժման մաս: Նրա ստեղծագործությունները հաճախ խոսում են ինքնասպանության մասին: 1929 թվականին՝ 30 տարեկան հասակում, ինչպես և որ հայտարարել էր, Ռիգոն գնդակահարեց ինքն իրեն՝ օգտագործելով քանոն՝ համոզվելու համար, որ գնդակը կանցնի իր սրտի միջով։

Նա թաղված է *Cimetière de Montmartre* գերեզմանում։

Ժակ Ռիգոյի հայտնի աշխատանքներնից են.

* *Agence Générale du Suicide*
* *Et puis merde!*
* *Papiers Posthumes*
* *Lord Patchogue*

Ռիգոյի ինքնասպանությունը ոգեշնչել է Պիեռ Դրիե լա Ռոշելին գրելու *Will O' the Wisp* գիրքը: Այս գրքի հիման վրա է հիմնված Լուի Մալի *«Հրդեհը ներսում»* ֆիլմը: Ռեժիսոր Յոահիմ Տրիերի 2011 թվականին թողարկված «*Օսլո, օգոստոսի 31-ին»* ֆիլմը հիմնականում հիմնված է «*Will O' the Wisp»-ի* վրա, թեև պատմությունը տեղի է ունենում Նորվեգիայում: Գրանադայում հիմնված իսպանական ինդի փոփ Lori Meyers խումբը ձայնագրել է «*La Vida de Jacques Rigaut*» (Ժակ Ռիգոյի կյանքը) երգը՝ Ժակի կյանքի հետ կապված բառերով։

## Աղբյուրներ

* *4 Դադա ինքնասպանություններ. Արթուր Քրավանի, Ժակ Ռիգոյի, Ժուլիեն Տորմայի և Ժակ Վաչեի (Դադայի հակադասականները) ընտրված տեքստեր* Ժակ Ռիգոյի, Ժուլիեն Տորմայի, Ժակ Վաչեի և Արթուր Կրավանի կողմից: Ռոջեր Կոնովեր (խմբագիր), Թերի Ջեյ Հեյլ (խմբագիր), Փոլ Լենտի (խմբագիր), Իեն Ուայթ (խմբագիր): (1995) Atlas Press
* *Ժակ Ռիգո, դիմանկարային տիրե* Լորան Ցիրելլի (1998) Dilettante հրատարակիչներ (ֆրանսերեն)

## Ծանոթագրություններ

Կատեգորիա:1929 մահեր
Կատեգորիա:1898 ծնունդներ
Կատեգորիա:Ֆրանսիացի գրողներ
Կատեգորիա:Ֆրանսալեզու բանաստեղծներ
Կատեգորիա:Ինքնասպաններ
Կատեգորիա:Ֆրանսիացի բանաստեղծներ
Կատեգորիա:20-րդ դարի ֆրանսիացի գրողներ
Քարոլին Խոդադյան

**Քարոլին Խոդադյան** (, ), իրանահայ պարուհի, դերասանուհի և դաֆահար, առաջին իրանահայ կինն է, ով զբաղվել է սուֆիական պտույտների (Սամա) արվեստով և, համատեղելով իսպանական ֆլամենկո պարը, ստեղծել է յուրօրինակ «Սամամենկո» պարային ոճը։

## Կենսագրություն
Քարոլին Խոդադյանը ծնվել է Իրանի Ահվազ քաղաքում, իրանահայ ընտանիքում։ Խոդադյանն իր նախնական,և միջնակարգ ուսումը ավարտել է Թեհրանի հայկական դպրոցներում: 2004 թվականին նա ավարտել է Սպահանի Իսլամական Ազատ համալսարանի իրավաբանական ֆակուլտետը:

## Մասնագիտական կյանք
Քարոլինը,  երեք տարեկանից  սկսել է բալետ և Հայկական պար սովորել իրանահայ Բալետի անւանի պարուհի և պարուսույց «Իրանում բալետի արվեստի» հիմնադիրներից Ելենա Օվիդիսյանի մոտ. 11 տարեկանում՝ իրանական դասական պարի նկատմամբ ունեցած հետաքրքրության պատճառով
Եվ այն համադրելով բալետի հետ Հինգ տարի շարունակ նա սովորել է Իրանի ազգային բալետի ակադեմիայի պարուսույց Քաթայուն Քարիմեանի հսկողության ներքո։ Որոշ ժամանակ սովորել է ֆլամենկո պարը՝ իսպանացի պարուսույցի մոտ։ Քարոլին Խոդադյանը ընդլայնեց իր պարային տիրույթը և սովորեց նաև Սամա պար Ֆարիբա Ազարգունի մոտ։

Հետագայում Խոդադյանը ստեղծեց պարի հատուկ ոճ, որը կոչվում է Սամամենկո (Samamenco)՝ նորարարական կերպով համատեղելով Սամա և ֆլամենկո պարը։

Իրանական *Mehr* գործակալությունը գրել է․ «Քարոլին Խոդադյանը Իրանում առաջին կինն է, որ հեղափոխությունից հետո սոլո ներկայացումներ է ունեցել, ինչը իրանական հասարակության մեջ  համարձակ քայլ է՝ Իրանում առկա սահմանափակումները հաշվի առնելով»։

2019 թվականին Խոդադյանը հաճախել է հայ անվանի արտիստուհի Սոֆի Դևոյանի պարի ակադեմիա և սովորել է Մարիա Հուսեպյանի մոտ հայկական պարի դասընթացները։ Խոդադյանը որոշ ժամանակ նաև դասընթացներ է անցկացրել մեկ այլ անվանի հայ արտիստուհու՝ Աննա Քալաշյանի պարի ակադեմիայում, նաև շարունակաբար վերապատրաստվում է Իրանում՝ պարուսույց Կարինե Մանուչեհրյանի հսկողության ներքո։ Խոդադյանը դասընթացներ է անցել Կաստանիետներ սովորելու համար՝ Սևիլյան պար ոճն իր կատարումների մեջ ներառելու համար:

Նա նաև դաֆահար է և տարիներ դաֆ է նվագել Կուբանի նվագախմբի կոմպոզիտոր և ղեկավար Վանդադ Մասահզադեի հետ և ելույթ է ունեցել բազմաթիվ համերգներում։ Նա նաև 4 տարի սովորել է իրանցի անվանի երաժիշտ Զաքարիա Յուսեֆիի մոտ դաֆի խորացված դասընթացները։

## Գործունեություն
Խոդադյանը հանդես է եկել նաև որպես պարող և շարժման ձևավորող հետևյալ ներկայացումներում:

* Հալլաջ օպերա ռեժիսոր փարվազ հոմայ (մենակատար պարուհի)
* Սիավաշ Սուդաբեհ, ռեժիսոր՝ Անահիդ Աբադ (պարուհի Կրակի դերում)
* Հին աստվածներ, ռեժիսոր՝ Բիայնա Մահմուդի (պարուհի Սատանայի դերում)
* Շիզոֆրենիա, ռեժիսոր՝ Համեդ Ռահիմի Նասր (շարժման դիզայներ և պարող)
* Կատյուշա, ռեժիսոր՝ Արաշ Դավուդի և Ֆարշադ Արջ (Samamenco-ի շարժման դիզայներ)

## Ծանոթագրություններ

Կատեգորիա:Իրանահայ արվեստագետներ
Կատեգորիա:Իրանահայ պարողներ
Կատեգորիա:Իրանահայ պարուսույցներ
Կատեգորիա:Հայ պարուսույցներ
Շառլ Դիդիե

**Շառլ Դիդիե,** (, ), շվեյցարացի գրող, բանաստեղծ և ճանապարհորդ։

Շառլ Դիդիեն հետաքրքրությամբ հետևել է դասական ուսումնասիրություններին Ժնևում, որտեղ էլ հրատարակել է բանաստեղծությունների երկու ժողովածու՝ *La Harpe helvétique* (1825) և *Mélodies helvétiques* (1825):

1827 թվականին, գրավված Իտալիայի առասպելով, նա որոշել է ուղևորվել թերակղզի, որտեղ գնացել է որպես կրկնուսույց։ 1829 թվականին նրա ճանապարհորդությունները նրան տարել են Սիցիլիա։

1830 թվականին Իտալիայից վերադառնալով նա տեղափոխվել է Փարիզ, որտեղ մի քանի տարի շարունակ եղել է Ժորժ Սանդի սիրեկանը, որը անհաջող ամուսնությունից հետո բաժանվել էր Կազիմիր Դուդևանտից։ Նրա սիրեկանների թվում էին նաև Միշել դը Բուրժը և դերասան Բոկաժը։ Դիդիեի հոդվածը, սակայն, լայն հետաքրքրություն չի առաջացրել ֆրանսիական հանրության շրջանում, ինչպես ոմն Թեիլի կարճ և սեղմ հոդվածը, որը հայտնվել է 1837 թվականին La Paix թերթում, որտեղ հեղինակը «հիանալիորեն խոսել էր Լեոպարդիի մասին, բայց ցրված հանդիսատեսի առաջ և մի վայրում, որը չափազանց ոչ գրական էր», վեց տարի անց դա չի հաջողվել անել։

Փրկվելով կանխատեսվող կուրությունից և ուղևորվելով դեպի Արևելք, Շառլ Դիդիեն, երկար տառապանքներից հետո, 1864 թվականի մարտի 7-ին Փարիզում ինքնասպանություն է գործել՝ վերջ դնելով իր կյանքին։

## Աշխատություններ
;Բանաստեղծություններ
*1825: *La Harpe helvétique*
*1825: *Mélodies helvétiques*
 
;Վեպեր
*1833: *Rome souterraine*
*1838: *Chavornay*
*1844–45 *Caroline en Sicile*
*1859: *Les amours d'Italie*

;Ճամփորդություններ
*1837: *Une année en Espagne*
*1842: *Campagne de Rome*
*1844: *Promenade au Maroc*
*1856: *Cinq cents lieues sur le Nil*

Նա նաև զեկույցներ է գրել «Հանրագիտարանային ակնարկ» (*Revue encyclopédique)* և «Երկու աշխարհների ակնարկ» (*Revue des deux Mondes)* ամսագրերի համար։

## Ծանոթագրություններ

## Արտաքին հղումներ
* Charles Didier on Wikisource
* Charles Didier on Data.bnf.fr
* 
* *[https://books.google.com/books?id=PPw6AAAAcAAJ Rome souterraine]* (Tome I, online)
* *[https://books.google.com/books?id=5kYvAAAAYAAJ Campagne de Rome]*, Jules Labitte libraire-éditeur, Paris, 1844 (online)

Կատեգորիա:Շվեյցարացի բանաստեղծներ
Կատեգորիա:Շվեյցարացի գրողներ